પણ……તોતેર મણનો તોર એ છે કે, એ માટે ‘કમ્પલસરી’ લગન કરવા પડે. જેમ લોટરીની ટીકીટ લીધા વિના લોટરી નથી લાગતી, એમ લગન કીધા વગર આ મફતિયા મળતિયા મળવાના નથી. તેથી જે લોકો પરણવાની આળસ કરે છે, એમણે જાગવાનું છે. જો ગામમાં પિયર ને ગામમાં સાસરું મળે, તો તો સસ્તું ભાડું અને સિદ્ધપુરની જાત્રા કરી જ લેવી. લાડી સામેથી ચાંદલો કરવા આવે તો મોઢાં ઉપર ફેસિયલ કરાવવા નહિ જવાનું. લગન માટે “જાગો ગ્રાહક જાગો” ની માફક આપણા હાડકે પીઠી લાગે તે માટે સરકાર બૂમો પાડવાની નથી. આપણી મુસીબત આપણે જ ઉકેલવાની.